|  |  |  |
| --- | --- | --- |
| "| **An exercise in poor taste.** | "|

**Pink Flamingos** je film Johna Watersa iz 1972. godine. Pored Divine u filmu se pojavljuju gotovo svi članovi Watersove klike "Dreamlanders", kao što su: David Lockary, Mary Vivian Pearce, Mink Stole, Danny Mills, Cookie Mueller, Edith Massey, Steve Yeager. Film je snimljen za svega 12.000 dolara, a ostvario je zaradu od oko 6.000.000. Sniman je samo vikendima, a radnja je smeštena u Baltimoru, kao i u slučaju svih ostalih Watersovih filmova.

Film je odmah po prikazivanju zadobio kultni status i smatra se najpoznatijim Watersovim filmom. Godine 1997. film je ponovo montiran i objavljen. Nova verzija traje skoro 20 minuta duže, ima bolji stereo soundtrack (koji je i objavljen na CD-u) i sadrži Watersov kratak video komentar.

Radnja
------

Divine živi povučeno pod pseudonimom Babs Johnson, zajedno sa svojom majkom Edie (Edith Massey), sinom Crackersom (Danny Mills) i prijateljicom Cotton (Mary Vivian Pearce). Žive u prikolici (ispred koje se nalaze plastični pink flamingosi) u predgrađu Baltimorea. Divine je proglašena za "najodvratniju živu osobu" u tabloidima što izaziva zavist kod njenih rivala Connie (Mink Stole) i Raymonda Marblea (David Lochary).

Marbleovi vode agenciju za usvajanje dece, iza koje se krije crno tržište bebama. Kidnapuju devojke, koje onda njihov sluga, Channing (Channing Wilroy) oplodi i koje čuvaju zatvorene u podrumu dok se ne porode, a njihove bebe prodaju lezbejskim parovima. Novac koji zarade od prodaje beba ulažu u posao prodaje heroina u osnovnim školama. Zbog svog posla oni smatraju da zaslužuju titulu "najodvratnijih". Oni angažuju Cookie (Cookie Mueller) da ode kod Divine i prikupi informacije o njoj. Sledi scena seksa sa kokoškom između Cookie i Crackersa dok ih Cotton krišom posmatra. Cookie informiše Marbleove o pravom identitetu Divine, o tome gde stanuje, o porodici, kao i o predstojećoj rođendanskoj proslavi.

Posle velike rođendanske žurke Divine i njen sin odlaze u kuću Marbleovih, gde pronađu Channinga, koga bacaju u podrum sa trudnim devojkama, kojima daju nož da ga kastriraju. Takođe, u osvetu ulazi i scena u kojoj Divine i Crackers ližu nameštaj po kući kako bi ga "natopili" svojom odvratnošću. Scena se završava oralnim seksom između njih dvoje. 

|  |  |  |
| --- | --- | --- |
| "| ***Kill everyone now! Condone first degree murder! Advocate cannibalism! Eat shit! Filth is my politics! Filth is my life!*** | "|
|  |

Istovremeno Connie i Raymond spaljuju kuću-prikolicu Divine. Ovo je bio poslednji udarac preko koga Divine nije mogla da pređe. Ona i njeni saradnici kidnapuju Connie i Raymonda i pozivaju novinare koji treba da izveštavaju sa "suđenja" i ubistva njih dvoje. Divine iznosi i svoju političku viziju koja je "prljavština".

Vezane za drvo, Divine ubija Connie i Raymonda pucajući im u glavu i novinari odlaze zadovoljni što imaju snimak sa "ubistva uživo".

Divine, Crackers i Cotton razgovaraju o tome da treba da se presele u Boise, Idaho. Film se završava čuvenom scenom u kojoj Divine uzima u usta sveži pseći izmet.

Uloge
-----

|  |
| --- |
| **Podela uloga** |
| Glumica/glumac | Lik | Napomene |
| John Waters | Mr. J. (narator) |
| Divine | Divine/Babs Johnson |
| David Lochary | Raymond Marble |
| Mink Stole | Connie Marble |
| Edith Massey | Edith "Edie" Johnson |
| Mary Vivian Pearce | Cotton |
| Danny Mills | Crackers |
| Channing Wilroy | Channing |
| Cookie Mueller | Cookie |
| Paul Swift | The Egg Man |
| Susan Walsh | Suzie |
| George Figgs | Bongo Player |
| Van Smith | Party-goer "in drag" |
| Vincent Peranio | gost na žurci |
| Elizabeth Coffey | Chick with a Dick | Nedelju dana posle snimanja scene u kojojona pokaže svoj penis, Elizabeth je imalaoperaciju korekcije pola, tako da se u narednomfilmu *Female Trouble* pojavljuje u potpuno ženskoj ulozi. |

Soundtrack
----------

Film je sadržao nekoliko nepoznatih ili ne toliko nepoznatih pesama iz kasnih 50-ih i ranih 60-ih godina, verovatno iz muzičke kolekcije koju je Waters posedovao u to vreme. Povodom 25-ogodišnjice filma, 1997. godine objavljen je soundtrack, koji sadrži sledeće numere:

1. "The Swag" - Link Wray and His Ray Men
2. "Intoxica" - The Centurions
3. "Jim Dandy" - LaVern Baker
4. "I'm Not a Juvenile Delinquent" - Frankie Lymon and the Teenagers
5. "The Girl Can't Help It" - Little Richard
6. "Ooh! Look-a-There, Ain't She Pretty?" - Bill Haley & His Comets
7. "Chicken Grabber" - Nite Hawks
8. "Happy, Happy Birthday Baby" - The Tune Weavers
9. "Pink Champagne" - The Tyrones
10. "Surfin' Bird" - The Trashmen
11. "Riot in Cell Block #9" - The Robins
12. "(How Much is) That Doggie in the Window" - Patti Page

Pesma *Happy, Happy Birthday Baby* je zamena za *Sixteen Canles*, koja se pojavljuje u verziji iz 1972. godine (1997. nije mogla da se nađe u filmu zbog problema oko autorskih prava). Originalna verzija filma sadržala je i kratak odlomak iz *Posvećenja proleća* Igora Stravinskog, koji je izbačen iz verzije iz 1997. godine.

Zabrane
-------

Film je svojevremeno bio zabranjen u Australiji, Kanadi i Norveškoj

Nastavak
--------

John Waters je planirao da snimi nastavak pod nazivom *Flamingos Forever*, koji se dešava 15 godina kasnije, kada se Babs vraća u Baltimore sa svojim sinom, Cooron, Miss Edie i svojim sinom-unukom (posledica incesta sa Crackersom), koji je osmogodišnji transvestit. Njeni protivnici bi bili Vera Venninger, sestra Connie Marble, i njen muž, Wilbur, nekrofil koji radi u mrtvačnici. Troma Films je ponudio budžet od 600.000$ za snimanje nastavka, ali film nikada nije snimljen, zbog smrti najpre Edith Massey, a kasnije i Divine, čije su uloge bile ključne za film.

Vidi dalje
----------

* Kultni film
* *Divine Trash* (1998.)
* *In Bad Taste* (2000.)

Spoljne veze
------------

* *Pink Flamingos* na sajtu IMDb
* *Pink Flamingos* na Dreamland website